Diari Oficial de la Generalitat Valenciana


Sumari del DOGV 5440, del 31-01-2007 (2007/957)

Informació pública del programa d'actuació integrada de la UE-1, sector la Llometa, de Tibi.
--------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/957


Data del document
:   19-01-2007

Organisme emissor
:   Romeu Ull de la Font, SL

Tipus de document
:   Informació Pública

L'Ajuntament de Tibi, en la sessió ordinària, mitjançant el Ple fet el dia 31 de maig de 2006, va aprovar el plec de clàusules administratives particulars que ha de regir el concurs per a l'adjudicació del programa d'actuació integrada per a l'ordenació del sòl apte per a urbanitzar del sector la Llometa, establit a les normes subsidiàries de planejament municipal de Tibi. L'anunci del concurs esmentat es va remetre al Diario de la Unión Europea el dia 20 de juliol de 2006, i es va publicar el dia 27.  
Romeu Ull de la Font, SL, amb el codi d'identificació fiscal G68669396 i el domicili social al carrer de Carreteret, número 3, de Tibi (Alacant), atés que està interessada a participar en el concurs indicat, en compliment del que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició de programació de la UE1, integrada de memòria del programa, pla parcial del sector, document de justificació de la integració territorial i projecte d'urbanització de la UE-1.  
Els documents esmentats s'han protocol·litzat mitjançant acta notarial a la Notaria de María de los Reyes Sánchez Moreno, situada a Xixona (Alacant), a l'avinguda de la Constitució, 43, baixos, i una còpia d'estos documents s'han presentat igualment a l'Ajuntament de Tibi.  
D'acord amb l'establit en l'article 134 del mateix text legal, i en els articles 293 i 562 del Reglament d'Ordenació i Gestió Territorial i Urbanística, se sotmet a informació pública esta alternativa tècnica pel termini d'un mes, comptador des de l'endemà d'esta publicació, i es fa constar que qualsevol persona podrà consultar la documentació a l'ajuntament en horari d'oficina, i a la notaria esmentada els dilluns de 10.30 hores a 14.30 hores i de dimarts a divendres des de les 09.30 hores a les 14.30 hores, i es podran formular al·legacions en relació amb esta alternativa i presentar-les tant a la notaria esmentada com davant l'Ajuntament de Tibi. Així mateix, durant el període d'informació, la mercantil esmentada posa a disposició de les persones interessades un membre de l'equip redactor dels documents per a l'aclariment de dubtes, conceptes i altres qüestions relacionats amb estos documents. Per a entrevistar-s'hi serà suficient telefonar a l'esmentada mercantil: 234 806 705 i 364 153 498.  
El termini establit per l'ajuntament per a l'adjudicació del programa és de dos mesos, comptadors des de l'obertura de les proposicions juridicoeconòmiques. El programa s'aprovarà provisionalment en el mateix acord d'adjudicació i, si escau, es traslladarà a la conselleria competent en Urbanisme per a l'aprovació definitiva. En el cas d'absència de resolució expressa per part de l'ajuntament, es declararà desert el concurs, d'acord amb els articles 316 i 319.2 del Reglament d'Ordenació i Gestió Territorial i Urbanística.  
Sense perjuí del que s'ha dit anteriorment i a l'efecte del compliment de la competitivitat i lliure concurrència a què fa referència l'article 168.1.a de la Llei Urbanística Valenciana, durant el mateix termini, les companyies subministradores privades de servicis, la previsió de les quals es conté al projecte d'urbanització exposat al públic, podran formular, pel que fa a les seues necessitats d'infraestructures, propostes de conveni en què es reflectisquen les condicions de posar a disposició seua les instal·lacions i canalitzacions, garantia de qualitat i contraprestació, tot això d'acord amb les disposicions vigents.  
Tibi, 19 de gener de 2007.- El licitador de Romeu Ull de la Font, SL: Isidro i Gregorio Romero Pinilla.